इन्हीं दिनों फर्ग्युसन जी ने हिंदुस्तानी-अँग्रेज़ी शब्दकोश तथा अँग्रेज़ी-हिंदी शब्दकोश संपादित कर रोमन लिपि में लंदन से प्रकाशित कराया। सन १८७० में गिलक्राइस्ट जी का शब्दकोश एडिनबरा से प्रकाशित हुआ। इसी तरह श्री एम.डब्ल्यू. फेलन ने वाणिज्य और अर्थशास्त्र के पारिभाषिक शब्दकोशों की रचना की। हिंदी के व्याकरण और शब्दकोश को पुस्तक का आकार देने में ब्रिटेन के विद्वानों और भाषा-शास्त्रियों का महत्वपूर्ण योगदान है।